กินยาคุมแบบ28เม็ดมาได้จะ10เดือนละค่ะ ประจำเดือนจะมาช่วงเม็ดที่3ของเม็ดแป้ง7เม็ดทุกเดือน หากวันที่เป็นประจำเดือนใกล้จะหมด (เม็ดแป้งเม็ดที่6-7)มีเพศสัมพันธ์หลั่งข้างใน มีโอกาสท้องมั้ยค่ะ
สวัสดีค่ะ หากที่ผ่านมาได้ทานยาคุมกำเนิดอย่างถูกต้อง คือทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ไม่ว่าจะทานเม็ดใดอยู่ก็ตาม รวมถึงช่วงที่ทานยาเม็ดแป้งด้วย อย่างไรก็ตาม ยาคุมกำเนิด ไม่สามารถป้องกันการตั้งครรภ์ได้ 100% ดังนั้น โอกาสที่จะตั้งครรภ์จึงยังมีได้ แต่ก็ถือว่าน้อยมาก